**Ministru kabineta rīkojuma projekta**

**„Par Ministru kabineta 2005.gada 23.novembra rīkojuma Nr.740**

**„Par Rīgas Doma padomes sastāvu” atzīšanu par spēku zaudējušu”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par Ministru kabineta 2005.gada 23.novembra rīkojuma Nr.740 „Par Rīgas Doma padomes sastāvu” atzīšanu par spēku zaudējušu” (turpmāk – Projekts) sagatavots, lai atzītu par spēku zaudējušu Ministru kabineta 2005.gada 23.novembra rīkojumu Nr.740 „Par Rīgas Doma padomes sastāvu”. Projekts stājas spēkā tā parakstīšanas brīdī atbilstoši Oficiālo publikāciju un tiesiskās informācijas likuma 7.panta trešajai daļai. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz Valsts sekretāru 2020.gada 6.augusta sanāksmes protokollēmuma (prot. Nr.31 25.§) „Rīkojuma projekts „Par Rīgas Doma padomes sastāvu”” 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Doma baznīcas un klostera ansambļa likuma (turpmāk – Likums) 10.panta pirmā daļa nosaka, lai uzraudzītu Doma baznīcas un klostera ansambļa izpētes, restaurācijas un renovācijas norisi un valsts piešķirtā finansējuma izlietojumu, tiek izveidota Rīgas Doma padome (turpmāk – Padome), kuras nolikumu apstiprina Ministru kabinets. Saskaņā ar Likuma 10.panta otro daļu Padomē ir septiņi locekļi – divi Latvijas Evaņģēliski luteriskās baznīcas pārstāvji (viens no viņiem – Doma baznīcas pārvaldes institūcijas pārstāvis), pa vienam pārstāvim no Ekonomikas ministrijas, Finanšu ministrijas, Kultūras ministrijas, Tieslietu ministrijas un Rīgas Domes. Saskaņā ar Ministru kabineta 2005.gada 22.novembra noteikumu Nr.876 „Rīgas Doma padomes nolikums” 3.punktu Padomes priekšsēdētājs ir Kultūras ministrijas pārstāvis.  Likuma pārejas noteikumu 4.punkts nosaka, ka triju mēnešu laikā pēc Likuma spēkā stāšanās Ministru kabinets apstiprina Padomes nolikumu un sastāvu. Ņemot vērā minēto, Ministru kabinets Padomes sastāvu apstiprināja ar Ministru kabineta 2005.gada 23.novembra rīkojumu Nr.740 „Par Rīgas Doma padomes sastāvu”, pamatojoties uz Likuma 10.panta pirmo daļu. Padomes sastāvs tika aktualizēts ar Ministru kabineta 2010.gada 1.septembra rīkojumu Nr.526 „Grozījumi Ministru kabineta 2005.gada 23.novembra rīkojumā Nr.740 „Par Rīgas Doma padomes sastāvu””.  Lai nodrošinātu Padomes efektīvu darbību un Likuma 10.panta trešajā daļā Padomei noteikto uzdevumu izpildi, nepieciešams atkārtoti aktualizēt Padomes locekļu amatus, kā arī ministriju un citu institūciju deleģētos pārstāvjus Padomē. Likuma 10.panta otrajā daļā minētās ministrijas un citas institūcijas darbam Padomē ir deleģējušas savus pārstāvjus – divus Latvijas Evaņģēliski luteriskās baznīcas pārstāvjus (viens no viņiem – Doma baznīcas pārvaldes institūcijas pārstāvis) un pa vienam pārstāvim no Ekonomikas ministrijas, Finanšu ministrijas, Kultūras ministrijas, Tieslietu ministrijas un Rīgas Domes.  Saskaņā ar Valsts sekretāru 2020.gada 6.augusta sanāksmes protokollēmuma (prot. Nr.31 25.§) „Rīkojuma projekts „Par Rīgas Doma padomes sastāvu”” 3.punktu Kultūras ministrijai dots uzdevums sagatavot un iesniegt izskatīšanai Ministru kabinetā rīkojuma projektu par Ministru kabineta 2005.gada 23.novembra rīkojuma Nr.740 „Par Rīgas Doma padomes sastāvu” atzīšanu par spēku zaudējušu un Ministru kabineta sēdes protokollēmuma projektu, paredzot, ka turpmāk Padomes sastāvs tiek apstiprināts ar kultūras ministra rīkojumu, kā arī paredzēt uzdevumu Kultūras ministrijai, gatavojot grozījumus Likumā un Ministru kabineta 2005.gada 22.novembra noteikumos Nr.876 „Rīgas Doma padomes nolikums”, precizēt normu attiecībā uz Padomes sastāva apstiprināšanu.  Ņemot vērā minēto, Projekts paredz atzīt par spēku zaudējušu Ministru kabineta 2005.gada 23.novembra rīkojumu Nr.740 „Par Rīgas Doma padomes sastāvu”. Turpmāk Padomes sastāvs tiks apstiprināts ar kultūras ministra rīkojumu, kā arī Kultūras ministrija, gatavojot grozījumus Likumā un Ministru kabineta 2005.gada 22.novembra noteikumos Nr.876 „Rīgas Doma padomes nolikums”, precizēs normu attiecībā uz Padomes sastāva apstiprināšanu. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz Padomes locekļiem – Latvijas Evaņģēliski luteriskās baznīcas pārstāvjiem (viens no viņiem – Doma baznīcas pārvaldes institūcijas pārstāvis), kā arī uz Ekonomikas ministrijas, Finanšu ministrijas, Kultūras ministrijas, Tieslietu ministrijas un Rīgas Domes pārstāvi. Projekts netieši attiecas uz visu sabiedrību. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Latvijas Evaņģēliski luteriskās baznīca, Ekonomikas ministrija, Finanšu ministrija, Tieslietu ministrija un Rīgas Dome. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Antoņēvičs 67229400

[Rihards.Antonevics@mantojums.lv](mailto:Marija.Dudareva@mantojums.lv)